CELEX: C2006/096/11
Language: fi
Date: 2006-04-22 00:00:00
Title: Asia C-99/06: Oberlandesgericht Stuttgartin  7.2.2006  tekemällään päätöksellä esittämä ennakkoratkaisupyyntö asiassa Raiffeisenbank Mutlangen e. G. vastaan Roland Schabel, muut osapuolet: 1. Landgericht Unkelin presidentti, 2. piiritarkastaja Stiglmair

22.4.2006   
            
            
               FI
            
            
               Euroopan unionin virallinen lehti
            
            
               C 96/6
            
         Oberlandesgericht Stuttgartin 7.2.2006 tekemällään päätöksellä esittämä ennakkoratkaisupyyntö asiassa Raiffeisenbank Mutlangen e. G. vastaan Roland Schabel, muut osapuolet: 1. Landgericht Unkelin presidentti, 2. piiritarkastaja Stiglmair
   (Asia C-99/06)
   (2006/C 96/11)
   Oikeudenkäyntikieli: saksa
   Oberlandesgericht Stuttgart on pyytänyt 7.2.2006 tekemällään päätöksellä, joka on saapunut yhteisöjen tuomioistuimeen 21.2.2006, Euroopan yhteisöjen tuomioistuimelta ennakkoratkaisua asiassa Raiffeisenbank Mutlangen e. G. vastaan Roland Schabel, muut osapuolet: 1. Landgericht Unkelin presidentti, 2. piiritarkastaja Stiglmair, seuraavaan kysymykseen:
   Onko pääoman hankintaa koskevista välillisistä veroista 17 päivänä heinäkuuta 1969 annettua neuvoston direktiiviä 69/335/ETY, sellaisena kuin se on muutettuna 10.6.1985 annetulla neuvoston direktiivillä 85/303/ETY (1), tulkittava siten, että maksuja, jotka on suoritettava siitä, että virkamiehenä toimiva notaari varmentaa oikeustoimen, joka kuuluu tämän muutetun direktiivin 69/335 soveltamisalaan, on pidettävä direktiivissä tarkoitettuina veroina, kun sovellettavan kansallisen lainsäädännön mukaan yhtäältä notaareina voivat toimia myös virkamiehenä toimivat notaarit ja notaarit ovat itse kyseessä olevien maksujen velkojia ja toisaalta virkamiehenä toimivien notaarien on tosin suoritettava oikeustoimen varmentamisesta tämän direktiivin soveltamisalaan kuuluvien yhteiskunnallisten toimien osalta osavaltion kassalle ainoastaan kertaluontoinen kulukorvaus, joka on 15 prosenttia näistä maksuista, mutta heidän on suoritettava muista toimista (kertaluontoisen) kulukorvauksen lisäksi maksuja osavaltion kassalle, joka käyttää ne sille kuuluvien tehtävien rahoittamiseen.
   
      (1)  EYVL L 156, s. 23.